กสทช. เผยปมถ่ายทอดสดทีมหมูป่า ทำ ไทยรัฐ ทีวี - ช่องMCOT เรตติ้งพุ่ง
กสทช. รายงานสภาพตลาดดิจิตอลทีวี พบเดือน ก.ค. 61 คนไทยรับชมทีวีดิจิตอลผ่านโครงข่ายภาคพื้นดินเพิ่มสูงขึ้นเป็นร้อยละ 89.42 ขณะที่รับชมผ่านดาวเทียมและเคเบิลลดลงเหลือร้อยละ 10.587 ส.ค.2561สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) รายงานว่าฐากร ตัณฑสิทธิ์เลขาธิการ กสทช.กล่าวว่า สำนักงาน กสทช. รายงานสภาพตลาดกิจการโทรทัศน์ภาคพื้นดินในระบบดิจิตอล เดือน ก.ค. 2561 พบว่าการรับชมช่องรายการผ่านทางโทรทัศน์ภาคพื้นดินมีสัดส่วนสูงกว่าการรับชมผ่านทางดาวเทียมและเคเบิล โดยการรับชมผ่านทางโทรทัศน์ภาคพื้นดินเพิ่มสูงขึ้นเป็นประมาณร้อยละ89.42เมื่อเทียบกับการรับชมผ่านดาวเทียมและเคเบิลที่ลดลงเหลือประมาณร้อยละ10.58 และเมื่อพิจารณาการรับชมช่องรายการโทรทัศน์แยกตามเขตพื้นที่อยู่อาศัย พบว่าประชาชนในเขตกรุงเทพมหานครและปริมณฑลมีการรับชมผ่านทางโทรทัศน์ภาคพื้นดินคิดเป็นร้อยละ 93.37 ส่วนประชาชนในต่างจังหวัดมีมีการรับชมผ่านทางโทรทัศน์ภาคพื้นดินร้อยละ 88.67ด้านมูลค่าการโฆษณาในกิจการโทรทัศน์ภาคพื้นดิน พบว่ามูลค่าการโฆษณาในเดือน ก.ค. 2561 มียอดรวมประมาณ 5979 ล้านบาท ลดลงจากเดือนก่อนหน้าประมาณ 360 ล้านบาท หรือคิดเป็นร้อยละ 5.6 แต่เมื่อเปรียบกับมูลค่าการโฆษณาในเดือน ก.ค. 2560 ที่มียอดรวมประมาณ 5287 ล้านบาท พบว่าเพิ่มขึ้นจากเดือน ก.ค. ปี 2560 อยู่ประมาณ 692 ล้านบาทฐากรกล่าวว่า สำหรับค่าความนิยม(เรตติ้ง) เฉลี่ยของช่องรายการโทรทัศน์ภาคพื้นดินในเดือน ก.ค. 2561 พบว่า ช่องรายการที่มีผู้ชมสูงสุด 10 อันดับแรก ได้แก่ อันดับ 1 ช่อง 7HDเรตติ้ง1.723อันดับ 2 ช่อง 3HDเรตติ้ง 1.324 อันดับ 3 ช่องโมโน29เรตติ้ง 0.872 อันดับ 4 ช่องเวิร์คพอยท์ ทีวี เรตติ้ง 0.777 อันดับ5 ช่องไทยรัฐ ทีวีเรตติ้ง 0.720อันดับ 6 ช่อง ONE HDเรตติ้ง 0.522 อันดับ 7 ช่อง 8เรตติ้ง 0.473อันดับ 8ช่องอมรินทร์ ทีวีเรตติ้ง 0.399อันดับ9 ช่อง3SDเรตติ้ง 0.338 และอันดับ 10 ช่องMCOT HDเรตติ้ง 0.247ทั้งนี้ช่องรายการที่ได้รับความนิยมสูงสุด 10 อันดับแรกในเดือน ก.ค. 2561 ส่วนใหญ่ยังเป็นกลุ่มช่องรายการเหมือนเดือนก่อนหน้า มีเพียงบางช่องรายการที่มีค่าความนิยมสูงขึ้น จนส่งผลให้การจัดลำดับของช่องรายการเปลี่ยนแปลง อาทิ กลุ่มรายการข่าวของช่องรายการไทยรัฐ ทีวี และช่องMCOT HDที่มีการถ่ายทอดสดภารกิจช่วย 13 ชีวิต ทีมหมูป่าติดถ้ำหลวง ซึ่งได้รับความสนใจรับชมจากประชาชนจำนวนมาก จนส่งผลให้ช่องไทยรัฐ ทีวีมีเรตติ้งพุ่งสูงขึ้นจนก้าวติดอันดับ 5 ของช่องรายการที่ได้รับความสูงสุด 10 อันดับแรกประจำเดือน ส่วนช่องMCOT HDก็มีเรตติ้งเฉลี่ยทั้งเดือนสูงขึ้น จนสามารถขยับขึ้นมาอยู่ในอันดับ 10 ได้ส่วนกลุ่มรายการภาพยนตร์ ละคร และวาไรตี้ ช่องโมโน29ช่องเวิร์คพอยท์ ทีวี และช่อง ONE HDยังได้รับความนิยมจากประชาชนอย่างต่อเนื่อง โดยเฉพาะรายการภาพยนตร์ต่างประเทศของช่องโมโน29และรายการประกวดแข่งขันความสามารถด้านการร้องเพลง(Talent Contest) ของช่องเวิร์คพอยท์ ทีวี นอกจากนี้รายการละครหลังข่าวของช่อง ONE HDเรื่อง เมีย 2018 ประสบความสำเร็จในการเรียกระแสเรตติ้งจากผู้ชมทั่วประเทศ จนส่งผลให้เรตติ้งเฉลี่ยประจำเดือน ก.ค. 2561 พุ่งสูงขึ้นจนชนะคู่แข่งที่ขับเขี้ยวกันมายาวนานอย่างช่อง 8 ได้ทั้งนี้ ค่าความนิยมของช่องรายการโทรทัศน์ภาคพื้นดินในเดือน เม.ย. 2561เลขาธิการ กสทช. ระบุว่าช่องรายการที่มีผู้ชมสูงสุด 10 อันดับแรก ได้แก่ อันดับ 1 ช่อง 7HD เรตติ้ง 1.750 อันดับ 2 ช่อง 3HD เรตติ้ง 1.583 อันดับ 3 ช่อง MONO 29 เรตติ้ง 0.848 อันดับ 4 ช่อง WORKPOINT เรตติ้ง 0.759 อันดับ 5 ช่อง 8 เรตติ้ง 0.584 อันดับ 6 ช่อง ONE HD เรตติ้ง 0.549 อันดับ 7 ช่องไทยรัฐ ทีวี เรตติ้ง 0.301 อันดับ 8 ช่อง AMARIN TV HD เรตติ้ง 0.285 อันดับ 9 ช่อง 3SD เรตติ้ง 0.265 และอันดับ 10 ช่อง MCOT HD เรตติ้ง 0.186
กสทช. รายงานสภาพตลาดดิจิตอลทีวี พบเดือน ก.ค. 61 คนไทยรับชมทีวีดิจิตอลผ่านโครงข่ายภาคพื้นดินเพิ่มสูงขึ้นเป็นร้อยละ 89.42 ขณะที่รับชมผ่านดาวเทียมและเคเบิลลดลงเหลือร้อยละ 10.587 ส.ค.2561
สื่อมวลชน,กสทช.,ดิจิตอลทีวี,ไทยรัฐ ทีวี,MCOT,ทีมหมูป่า